CELEX: 22016D0726
Language: sk
Date: 2015-03-20 00:00:00
Title: Rozhodnutie Spoločného výboru EHP č. 43/2015 z 20. marca 2015, ktorým sa mení príloha II (Technické predpisy, normy, skúšky a certifikácia) k Dohode o EHP [2016/726]

19.5.2016   
               
               
                  SK
               
               
                  Úradný vestník Európskej únie
               
               
                  L 129/18
               
            ROZHODNUTIE SPOLOČNÉHO VÝBORU EHP
      č. 43/2015
      z 20. marca 2015,
      ktorým sa mení príloha II (Technické predpisy, normy, skúšky a certifikácia) k Dohode o EHP [2016/726]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore („Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2014/33/EÚ z 26. februára 2014 o harmonizácii právnych predpisov členských štátov týkajúcich sa výťahov a bezpečnostných komponentov do výťahov (1) sa má začleniť do Dohody o EHP.
               
            
                  (2)
               
               
                  Smernicou 2014/33/EÚ sa s účinnosťou od 20. apríla 2016 zrušuje smernica Európskeho parlamentu a Rady 95/16/ES (2), ktorá je začlenená do dohody, a preto je potrebné s účinnosťou od 20. apríla 2016 odkaz na ňu v rámci dohody vypustiť.
               
            
                  (3)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola III prílohy II k Dohode o EHP sa mení takto:
      
                  1.
               
               
                  Za bod 5 (smernica Európskeho parlamentu a Rady 95/16/ES) sa vkladá tento bod:
                  
                              „6.
                           
                           
                              
                                 32014 L 0033: smernica Európskeho parlamentu a Rady 2014/33/EÚ z 26. februára 2014 o harmonizácii právnych predpisov členských štátov týkajúcich sa výťahov a bezpečnostných komponentov do výťahov (Ú. v. EÚ L 96, 29.3.2014, s. 251).“
                           
                        
            
                  2.
               
               
                  Znenie bodu 5 (smernica Európskeho parlamentu a Rady 95/16/ES) sa s účinnosťou od 20. apríla 2016 vypúšťa.
               
            
                  3.
               
               
                  Pod nadpisom AKTY, KTORÉ VEZMÚ ZMLUVNÉ STRANY NA VEDOMIE sa bod 6 (odporúčanie Komisie 95/216/ES) prečísluje na bod 1.
               
            Článok 2
      Znenie smernice 2014/33/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 21. marca 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 20. marca 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 96, 29.3.2014, s. 251.
      
         (2)  Ú. v. ES L 213, 7.9.1995, s. 1.
      
         (*)  Ústavné požiadavky neboli oznámené.